เจ้าของรางวัลโนเบลประจำปีนี้ มีใครบ้าง และเหตุใดพวกเขาจึงได้รับรางวัลดังกล่าว?
พิธีมอบรางวัลโนเบลประจำปีนี้กำลังจะมีขึ้นในวันที่ 10 ธันวาคม ที่กรุงสตอกโฮล์ม ประเทศสวีเดนซึ่งบรรดาผู้ได้รับรางวัลโนเบลในสาขาต่างๆ ก็ออ
เสรีภาพทางความคิด อิสระในการวิจัย การสนทนาและกาแฟ ฟังดูแล้วอาจจะไม่เกี่ยวข้องกันแต่อย่างใดแต่นั่นคือกุญแจสู่ความสำเร็จของผู้ที่ได้รับรางวัลโนเบลสาขาเคมีฟิสิกส์และเศรษฐศาสตร์ประจำปีนี้ จอร์จ อี สมิธ นักวิทยาศาสตร์อเมริกัน ผู้ได้รับรางวัลโนเบลสาขาฟิสิกส์ประจำปี2009 เล่าว่า บรรดานักวิทยาศาสตร์ ที่ห้องทดลองเบลล์ที่เขาทำงานอยู่นั้นไม่ค่อยจะใส่ใจต่อคำสั่งหรือการตัดสินใจของหัวหน้าเท่าไรนักแต่จะใช้วิธีหารือร่วมมือกันเพื่อนำไปสู่ความสำเร็จ ในขณะที่ วิลลาร์ด เอส บอยล์ดเพื่อนร่วมงานของเขาบอกว่า เสรีภาพในการเลือกงานวิจัยของตนเอง คือกุญแจสำคัญสู่ความความสำเร็จจอร์จ อี สมิธและ วิลลาร์ด เอส บอยล์ดได้รางวัลโนเบลสาขาฟิสิกส์ร่วมกันจากผลงานการคิดค้นอุปกรณ์ส่งสัญญาณ หรือตัวเซนเซ่อร์สำหรับกล้องถ่ายรูปดิจิตัลครับส่วนนักวิทยาศาสตร์อีกผู้หนึ่งที่ได้รางวัลโนเบลในสาขานี้ คือ ชาร์ล เค เคาชาวอเมริกันเช่นกัน จากผลงานการค้นพบวิธีส่งผ่านสัญญาณแสง ในระยะไกลผ่านทางใยแก้วนำแสงขนาดเล็กเท่าเส้นผม ในสาขาเคมีนั้นนักวิทยาศาสตร์ชาวอเมริกัน โธมัส เอ สไตตซ์ 1 ใน 3 ของผู้ได้รับรางวัลโนเบลสาขานี้เผยว่าเคล็ดลับของเขาก็คือ การได้พักดื่มกาแฟบ่อยๆ เพื่อสนทนาหารือกับเพื่อนร่วมงานที่มหาวิทยาลัยเคมบริดจ์คือเคล็ดลับที่ทำให้เขามีวันนี้ ในขณะที่คุณเอไลนอร์ ออสตรอมเจ้าของรางวัลโนเบลสาขาเศรษฐสาสตร์ประจำปีนี้ ยืนยันถึงประสบการณ์แบบเดียวกัน ที่มหาวิทยาลัยเอริโซน่าสเตท ว่าการจะค้นคว้าพัฒนางานวิจัยที่ดีได้นั้น ต้องมีสิ่งแวดล้อมที่เอื้ออำนวยต่อการปรึกษาหารือแนวคิดใหม่ๆช่วยกันขบคิดสิ่งที่เพิ่งค้นพบและปริศนาต่างๆ ซึ่งเธอบอกว่าเธอได้ประโยชน์มากมายจากสิ่งแวดล้อมแบบนั้นโดยคุณออสตรอมไดรับรางวัลในสาขานี้ร่วมกับนักเศรษฐศาสตร์อเมริกันโอลิเวอร์ อีวิลเลียมสั้น สำหรับผลงานการวิเคราะห์ เรื่องธรรมาภิบาลทางเศรษฐศาสตร์ ในวันพฤหัสบดีนี้ กษัตริย์คาร์ลกุสตาฟที่ 5 แห่งสวีเดนจะทรงมอบรางวัลโนเบล ให้แก่ผู้ได้รับรางวัลสาขาต่างๆรวมทั้งนักเขียนชาวเยอรมัน เฮอร์ธ่า มูเอลเลอร์ เจ้าของรางวัลโนเบลสาขาวรรณกรรมและเอลิซาเบ็ท เอช แบล็คเบริ์นและแครอล ดับเบิ้ลยูไกร์ดเดอร์เจ้าของรางวัลโนเบลสาขาการแพทย์ประจำปีนี้ที่กรุงสตอกโฮล์ม ส่วนสาขาสันติภาพ ที่ประธานาธิบดีสหรัฐ นายบารัค โอบามาเป็นผู้ได้รับรางวัลนั้น จะจัดขึ้นที่กรุงออสโล เมืองหลวงของประเทศนอร์เวย์ ในวันเดียวกัน